cyanic-selkie/wikianc huggingface dataset:
Δολοφονία της Ντέμπρα Τζάκσον
Η Ντέμπρα Λουίζ Τζάκσον (Αγγλικά: Debra Louise Jackson, 23 Σεπτεμβρίου 1956 – 30 ή 31 Οκτωβρίου 1979), η οποία ήταν προηγουμένως γνωστή με το παρατσούκλι «Πορτοκαλί Κάλτσες», ήταν μια νεαρή Αμερικανίδα που έπεσε θύμα ανθρωποκτονίας. Η ταυτότητα της παρέμεινε άγνωστη για σχεδόν 40 χρόνια προτού εντοπιστεί μέσω της τεχνολογίας DNA το 2019. Η δολοφονία της πιστεύεται ότι έλαβε χώρα στις 30 ή 31 Οκτωβρίου 1979, στη Τζορτζτάουν του Τέξας. Το σώμα της βρέθηκε γυμνό, αλλά στα πόδια της φορούσε ένα ζευγάρι πορτοκαλί κάλτσες από τις όποιες προήλθε το παρατσούκλι της. Είχε στραγγαλιστεί και πιστεύεται ότι πέθανε λίγες μόνο ώρες πριν την ανακάλυψη του πτώματος.
Ο Χένρι Λι Λούκας ομολόγησε και καταδικάστηκε για τη δολοφονία της. Αν και έχουν δημιουργηθεί αμφιβολίες για τη ενοχή του σε αυτό το έγκλημα, η καταδίκη του δεν ανατράπηκε. Παρόλα αυτά, η θανατική του ποινή μετατράπηκε σε ισόβια από τον τότε κυβερνήτη του Τέξας Τζορτζ Μπους το 1998. Ωστόσο ο Λούκας πέθανε στη φυλακή το 2001.
Αποδεικτικά στοιχεία και φυσική περιγραφή
Η Τζάκσον, η οποία είχε δεχτεί σεξουαλική επίθεση, βρέθηκε μέσα σε έναν αγωγό νερού κοντά στον αυτοκινητόδρομο Interstate 35, καθώς την έσυραν και την πέταξαν από μια πεζογέφυρα, πάνω από το προστατευτικό κιγκλίδωμα. Ως αιτία θανάτου κρίθηκε ο στραγγαλισμός, καθώς στον λαιμό της ήταν ορατός ένας μεγάλος όγκος από μελανιές. Ήταν επίσης ορατοί και άλλοι μώλωπες, που προκλήθηκαν από την πτώση του σώματος της από την υπερυψωμένη διάβαση. Στο σημείο υπήρχαν και κηλίδες αίματος. Επιπλέον, αρκετές άλλες δολοφονίες είχαν λάβει χώρα στο ίδιο σημείο του αυτοκινητόδρομου, στο ύψος της Κομητεία Τράβις, στο Τέξας πράγμα που έκανε την αστυνομία να υποθέσει ότι πολύ πιθανόν όλες συνδέονταν με το τότε άγνωστο θύμα.
Τα πόδια της Ντέμπρα ήταν αξύριστα και γεμάτα τσιμπήματα από πολλά έντομα. Τα νύχια των ποδιών της ήταν μακριά, τα νύχια των χεριών της ήταν βαμμένα και μια ουλή παρατηρήθηκε κάτω από το πηγούνι. Παρά τα τραύματα της, διαπιστώθηκε ότι δεν είχε σπάσει κανένα κόκαλο κατά τη διάρκεια της ζωής της. Σύμφωνα με πληροφορίες, υπέφερε από σαλπιγγίτιδα λόγω γονόρροιας. Είχε καστανοκόκκινα μαλλιά μήκους δέκα ιντσών, καστανοπράσινα μάτια και η ηλικία της υπολογιζόταν ότι ήταν από 15 έως 30 ετών. Το ύψος της κυμαινόταν μεταξύ 1.68 με 1.70 εκ., ενώ το βάρος της μεταξύ 64 με 73 κιλά. Δύο από τα δόντια της έλειπαν, αλλά τα υπόλοιπα ήταν καλά συντηρημένα, αν και έδειχναν ελάχιστα σημάδια επαγγελματικής οδοντιατρικής φροντίδας. Στο χέρι της βρέθηκε ένα ασημένιο δαχτυλίδι, το οποίο είχε πέτρα από αβαλόνη ή μαργαρόρριζα. Τα αυτιά της είχαν τρύπες για σκουλαρίκια.
Στο σημείο του εγκλήματος βρέθηκε ένα κουτί με σπίρτα, δύο βιβλία και μια πετσέτα δίπλα στο σώμα της γυναίκας, την οποία ίσως χρησιμοποιούσε ως αυτοσχέδια σερβιέτα. Το ένα βιβλίο και το κουτί με τα σπίρτα αποδείχτηκε ότι προέρχονταν από ένα ξενοδοχείο στην Ενριέτα της Οκλαχόμα, γεγονός που υποστήριξε τη θεωρία ότι η κοπέλα έκανε ωτοστόπ ή απλά ήταν άστεγη που περιπλανιόταν στην περιοχή. Δυστυχώς όμως αυτά τα ευρήματα δεν βοήθησαν στην πρόοδο των ερευνών, καθώς κανείς εκεί δεν φαινόταν να έχει δει ή να γνωρίζει την μυστηριώδη γυναίκα.
Η ομολογία του Χένρι Λι Λούκας
Το 1982, ο κατά συρροή δολοφόνος Χένρι Λι Λούκας ομολόγησε τη δολοφονία της, αν και δεν υπήρχε καμία φυσική απόδειξη ότι είχε εμπλακεί στη ανθρωποκτονία, τη σεξουαλική επίθεση ή στο να ξεφορτωθεί την σορό της γυναίκας. Στη κατάθεση του, δήλωσε ότι την γνώρισε όταν την πήρε με ωτοστόπ από την Οκλαχόμα, και λίγο αργότερα συνευρέθηκαν σεξουαλικά. Εντούτοις, ισχυρίστηκε ότι ενώ οδηγούσε ακόμα, της ζήτησε να έρθουν ξανά σε σεξουαλική επαφή, αλλά η Ντέμπρα του είπε "όχι τώρα". Εκείνος υποστήριξε ότι η άρνηση της τον εξόργισε τόσο πολύ, που σταμάτησε απότομα το όχημα του, την σκότωσε και στην συνέχεια ασέλγησε στο νεκρό της σώμα. Αμέσως μετά μετέφερε το πτώμα στην Τζορτζτάουν. Ο Λούκας είπε στις αρχές ότι το θύμα είχε αναφέρει ότι το όνομά της είναι «Τζόανι» ή «Τζούντι». Πριν την ομολογία του όμως είχε δείξει στους αστυνομικούς πώς υποτίθεται ότι είχε σύρει το σώμα της πάνω από το προστατευτικό κιγκλίδωμα όταν μεταφέρθηκε στο σημείο όπου βρέθηκε το πτώμα της.
Μια αναφορά υποστηρίζει ότι τη στιγμή της δολοφονίας της Τζάκσον, ο Λούκας εργαζόταν στη Φλόριντα, ενώ η δολοφονία έγινε στο Τέξας. Οι ανακριτές δήλωσαν ότι είχε αντικρούσει τον εαυτό του πολλές φορές όταν ομολόγησε την ανθρωποκτονία, ενώ η υπεράσπιση ανέφερε επίσης ότι του έδειξαν εικόνες από τον τόπο του εγκλήματος πριν του πάρουν κατάθεση. Για να έχει ταξιδέψει από την Οκλαχόμα, στο Τέξας και πίσω στη Φλόριντα, υπολογίστηκε ότι θα έπρεπε να οδηγεί κατά μέσο όρο με εβδομήντα μίλια την ώρα, χωρίς να σταματήσει, κάτι που πολλοί βρίσκουν απίθανο. Ο Λούκας ανακάλεσε αργότερα την ομολογία του μετά την καταδίκη του το 1984 και, με τη παρέμβαση του κυβερνήτη της πολιτείας, Τζορτζ Μπους, η θανατική του ποινή μειώθηκε σε ισόβια κάθειρξη, καθώς η δολοφονία της Τζάκσον ήταν η μοναδική υπόθεση που είχε ως αποτέλεσμα να του επιβληθεί η θανατική ποινή. Ο Λούκας είχε ιστορικό ανακριβών ομολογιών, κάτι που οδήγησε τις αρχές να αμφισβητήσουν την αξιοπιστία του (ομολόγησε πάνω από 3.000 φόνους). Ο Λούκας τελικά ανακάλεσε όλες τις ομολογίες του, δηλώνοντας ότι ο μόνος φόνος που είχε διαπράξει ήταν αυτός της μητέρας του, της Βιόλα.
Εμφανίσεις στα ΜΜΕ και περαιτέρω έρευνα
μικρογραφία| Σύγχρονη ανακατασκευή της Τζάκσον, βασισμένη σε νεκροτομικές φωτογραφίες, που δημιουργήθηκε πριν από την αναγνώριση της. Το 2001, η αστυνομία παρατήρησε ότι η φωτογραφία μιας αγνοούμενης γυναίκας είχε πολλές ομοιότητες με το θύμα, αλλά μέσω γεννητικού ελέγχου DNA φανερώθηκε ότι δεν ήταν το ίδιο πρόσωπο. Μια άλλη αναφορά των μέσων ενημέρωσης που τελικά αποδείχθηκε εσφαλμένη, υποστήριζε ότι η άγνωστη ήταν πιθανώς μια γυναίκα που είχε εξαφανιστεί τη δεκαετία του 1970, μαζί με τον κακοποιό φίλο της. Υπήρχαν κάποιες εικασίες ότι η αποκαλούμενη "Πορτοκαλί Κάλτσες" ήταν η αγνοούμενη Μάρθα Μόρισον. Παρόλα αυτά αποκλείστηκε αυτό το ενδεχόμενο καθώς το 2015 τα λείψανα της Μόρισον αναγνωρίστηκαν στην Ουάσιγκτον, 40 και πλέον χρόνια μετά από την εύρεση τους. Αρκετές άλλες αγνοούμενες γυναίκες αποκλείστηκαν επίσης.
Η υπόθεση "Πορτοκαλί Κάλτσες" εμφανίστηκε δύο φορές στην τηλεοπτική εκπομπή America's Most Wanted. Κατά την διάρκεια της εκπομπής μια γυναίκα τηλεφώνησε χωρίς να αναφέρει τα στοιχεία της, καταγγέλλοντας ότι είχε δει το θύμα να κάνει ωτοστόπ την ημέρα της δολοφονίας της, αλλά τα στοιχεία που έδωσε δεν έφεραν καμία νέα πληροφορία.
Το 2016, στην 37η επέτειο από την ανακάλυψη του πτώματος, κυκλοφόρησαν νέα σκίτσα της άγνωστης γυναίκας από το Εθνικό Κέντρο για τα Εξαφανισμένα & Κακοποιημένα Παιδιά.
Τον Μάιο του 2018, η αστυνομία ανακοίνωσε ότι εξέτασε το δαχτυλίδι του θύματος και προσπάθησε επίσης να εντοπίσει που κατασκευάζονταν οι κάλτσες που φορούσε η γυναίκα.
Τον Ιανουάριο του 2019, ανακοινώθηκε ότι το DNA από τις κάλτσες της Τζάκσον ταίριαζε με το DNA δύο ή περισσότερων αρσενικών υπόπτων. Ωστόσο μέχρι σήμερα δεν υπάρχει επίσημη ενημέρωση γι' αυτό το ζήτημα.
Ταυτοποίηση
Τον Αύγουστο του 2019, η γυναίκα με τις "Πορτοκαλί Κάλτσες" αναγνωρίστηκε ως Ντέμπρα Τζάκσον. Το DNA Doe Project είχε εντοπίσει έναν πιθανό ξάδερφο της μέσω της έρευνας τους. Ένα αναθεωρημένο σκίτσο (από την ιατροδικαστή Νάταλι Μάρι) είχε τραβήξει την προσοχή της αδερφής της Ντέμπρα. Μέλη της οικογένειας της αναγνώρισαν οπτικά το θύμα με βάση τις φωτογραφίες του νεκροτομείου και τα φυσικά χαρακτηριστικά. Στη συνέχεια, η αδερφή της έκανε τεστ DNA και τα αποτελέσματα επιβεβαίωσαν ότι οι δύο τους έχουν συγγενική σχέση. Η Ντέμπρα εθεάθη για τελευταία φορά γύρω στο 1977 και δεν είχε δηλωθεί ποτέ ως εξαφανισμένη. Περαιτέρω έρευνα φανέρωσε ότι η Τζάκσον είχε εργαστεί στο Ramada Inn στο Αμαρίλο του Τέξας και στο Bur-Mont (μια εγκατάσταση υποβοηθούμενης διαβίωσης) στο Έζελ του Τέξας το 1978.
Πολλές άλλες λεπτομέρειες για τη ζωή της παραμένουν ασαφείς, αλλά είναι γνωστό ότι αποφοίτησε στο τοπικό σχολείο και ότι πιθανόν χρησιμοποιούσε τα ψευδώνυμα "Moon" και "Larned".
Αναφορές
Κατηγορία:Γυναίκες θύματα δολοφονίας Κατηγορία:Περιστατικά βίας εις βάρος γυναικών
Βερέιγ
Το Βερέιγ (γαλλικά: Verrayes, βαλντοταίν: Vèèi) είναι αλπικός ιταλικός δήμος της περιφέρειας της Κοιλάδας της Αόστα.
Παραπομπές
Κατηγορία:Δήμοι της Κοιλάδας της Αόστα
Δωροθέα Βιλελμίνη της Σαξονίας-Τσάιτς
H Δωροθέα-Βιλελμίνη, γερμ. Dorothea-Wilhelmine von Sachsen-Zeitz (20 Μαρτίου 1691 - 17 Μαρτίου 1743) από τον Οίκο των Βέττιν ήταν κόρη του δούκα της Σαξονίας-Τσάιτς και με τον γάμο της έγινε λαντγκραβίνα της Έσσης-Κάσσελ.
Βιογραφία
Ήταν η μόνη (επιζήσασα) κόρη του Μαυρίκιου-Γουλιέλμου δούκα της Σαξονίας-Τσάιτς και της Μαρίας-Αμαλίας, κόρης του Φρειδερίκου-Γουλιέλμου εκλέκτορα του Βρανδεμβούργου.
Οικογένεια
Παντρεύτηκε το 1717 τον Γουλιέλμο Η΄ λάντγκραβο της Έσσης-Κάσσελ και είχε τέκνα:
Παραπομπές
Κατηγορία:Οίκος των Βέττιν
PubMed Central
Το πλήρες κείμενο όλων των άρθρων της PubMed Central είναι διαθέσιμο ελεύθερα. Κάποιοι συμμετέχοντες εκδότες, ωστόσο, καθυστερούν την έκδοση των άρθρων τους για ένα σταθερό διάστημα από την δημοσίευση (συχνά έξι μήνες).
Τον Ιούλιο του 2010 το αρχείο περιείχε σχεδόν 1 εκατομμύριο αντικείμενα, συμπεριλαμβανομένων άρθρων, συντακτικών σημειωμάτων και επιστολών. Φαίνεται ότι αυξάνεται κατά 7% κατ' έτος. Τον Αύγουστο του 2004, τα PubMed Central, PubMed και συναφείς υπηρεσίες της Εθνικής Βιβλιοθήκης Ιατρικής διαχειρίζονταν περίπου 1.300 αιτήσεις το δευτερόλεπτο, και παρείχαν 1,3 TB δεδομένων την ημέρα.
Εξωτερικοί σύνδεσμοι
Κατηγορία:Βιβλιοθηκονομία Κατηγορία:Βάσεις δεδομένων
3 μέτρα τραμπολίνο στο Πανελλήνιο Πρωτάθλημα Καταδύσεων (άνδρες)
Τα 3 μέτρα τραμπολίνο στο Πανελλήνιο πρωτάθλημα καταδύσεων έχουν πραγματοποιηθεί από τους άνδρες από τους Πανελλήνιους κολυμβητικούς αγώνες του 1929.
Από το 1929 μέχρι και το 1967 πραγματοποιούνταν μαζί με τους Πανελλήνιους κολυμβητικούς αγώνες. Το 1968 το πρωτάθλημα ανεξαρτητοποιήθηκε. Την περίοδο 1941 έως 1945 δεν διεξήχθη λόγω του Β' Παγκοσμίου Πολέμου.
Εξωτερικοί σύνδεσμοι
Κατηγορία:Πανελλήνιο Πρωτάθλημα Καταδύσεων
Αντίστροφο λεξικό
Αντίστροφο λεξικό είναι αυτό που η σειρά των λέξεων προκύπτει από ταξινόμηση της λέξης από το τέλος προς την αρχή.
Πριν από τους υπολογιστές, η συγγραφή αντίστροφων λεξικών ήταν κουραστική. Το πρώτο που δημιουργήθηκε σε υπολογιστή ήταν το A Reverse Dictionary of the Spanish Language των Stahl και Scavnicky το 1974.
Εφαρμογές
Οι εφαρμογές των αντίστροφων λεξικών περιλαμβάνουν:
Παραπομπές
Κατηγορία:Λεξικολογία
Βερές
Το Βερές (γαλλικά: Verrès, βαλντοταίν: Vérès ) είναι αλπικός ιταλικός δήμος της περιφέρειας της Κοιλάδας της Αόστα.
Παραπομπές
Κατηγορία:Δήμοι της Κοιλάδας της Αόστα
Γεώργιος Φιλιππίδης
Ο Γεώργιος Φιλιππίδης ήταν Έλληνας πολιτικός και κτηματίας.
Υπερεθνικισμός
Ο υπερεθνικισμός είναι ακραία μορφή εθνικισμού που προωθεί το συμφέρον ενός έθνους εις βάρος άλλων. Ο υπερεθνικισμός έχει κοινά στοιχεία αλλά και διαφορές με τον εθνικισμό και τον πατριωτισμό.
Γεώργιος Φιλιππίδης
Βιογραφικά στοιχεία
Γεννήθηκε στις Μηλιές του Πηλίου, ήταν γιος του Αργύριου Φιλιππίδη και καταγόταν από εύπορη και πολύκλαδη οικογένεια της περιοχής. Υπήρξε πρόεδρος της κοινότητας Μηλέων.
Υπερεθνικισμός
Σύμφωνα με τον Γιάνους Μπουγκάισκι, «στις πιο ακραίες ή ανεπτυγμένες μορφές του, ο υπερεθνικισμός μοιάζει με τον φασισμό, που χαρακτηρίζεται από ξενοφοβία, την υποστήριξη αυταρχικών και ολοκληρωτικών πολιτικών κυριαρχούν που θα ασκεί ένας χαρισματικός ηγέτης, εκλεγμένο από ένα κόμμα του έθνους».
Γεώργιος Φιλιππίδης
Βιογραφικά στοιχεία
Εξελέγη βουλευτής Λάρισας, με την υποστήριξη του Λαϊκού Κόμματος, στις εκλογές του 1932 και επανεξελέγη, βουλευτής Βόλου, με το Λ.Κ., στις εκλογές του 1933, και βουλευτής Λάρισας, πάλι με το Λ.Κ., στις εκλογές του 1935 και του 1946.
Υπερεθνικισμός
Ο Ρότζερ Γκρίφιν υποστηρίζει ότι ο υπερεθνικισμός είναι ουσιαστικά ρατσιστικός και ότι νομιμοποιεί τον εαυτό του "μέσα από βαθιά μυθοποιημένες αφηγήσεις παρελθουσών πολιτιστικών ή πολιτικών περιόδων ιστορικού μεγαλείου για να θρέψουν μίσος στον λαό εναντίον υποτιθέμενων εχθρών". Μπορεί επίσης να βασιστεί σε "χυδαίες μορφές φυσικής ανθρωπολογίας, γενετικής και ευγονίας για τον εξορθολογισμό των ιδεών της εθνικής υπεροχής και του πεπρωμένου και του εκφυλισμού".
Γεώργιος Φιλιππίδης
Παραπομπές
Κατηγορία:Βουλευτές Βόλου Κατηγορία:Βουλευτές Λάρισας Κατηγορία:Βουλευτές εκλεγμένοι με το Λαϊκό Κόμμα
Υπερεθνικισμός
Παραπομπές
Κατηγορία:Εθνικισμός Κατηγορία:Εξτρεμισμός
Νίκος Χριστοφίδης
Ο Χριστοφίδης σπούδασε ηλεκτρολόγος μηχανικός στο Imperial College του Λονδίνου, επίσης, όπου έλαβε το διδακτορικό του το 1966, (Διατριβή: Η προέλευση των απωλειών φορτίου σε κινητήρες επαγωγής με στροφεία χυτού αλουμινίου). Ήταν για ένα σύντομο χρονικό διάστημα στο Associated Electrical Industries και στη συνέχεια και πάλι στο Imperial College. Το 1984 έγινε καθηγητής επιχειρησιακής έρευνας και αργότερα οικονομικών μαθηματικών. Το 1990 ήταν ο συνιδρυτής και διευθυντής του Centre for Quantitative Finance (τώρα Institute of financial Engineering), το οποίο χρηματοδοτείται πλήρως από μεγάλες διεθνείς τράπεζες και οικονομικά τμήματα μεγάλων εταιρειών.
Έχει επικεντρωθεί ειδικότερα στη διαχείριση κεφαλαίων, στη διαχείριση κινδύνων και στην ανάλυση πραγματικών επιλογών των εταιρειών. Διευθύνει την εταιρεία Financial Engineering Ltd. στο Λονδίνο, η οποία ασχολείται με την αυτοματοποιημένη διαχείριση συναλλαγών και κινδύνων για τα αμοιβαία κεφάλαια κινδύνου. Πριν από αυτό, ασχολήθηκε με συνδυαστική βελτιστοποίηση (προγραμματισμός, ανάλυση κυκλοφοριακών ροών) και αλγόριθμους στη θεωρία γραφημάτων.
Από αυτόν προέρχεται ο αλγόριθμος Χριστοφίδη στο Πρόβλημα του πλανόδιου πωλητή.
Επιμέρους στοιχεία
Κατηγορία:Μαθηματικοί του 20ού αιώνα
Βαλτουρνάνς
Το Βαλτουρνάνς (γαλλικά: Valtournenche, βαλντοταίν: Vótornéntse), έως το 1976 επίσης γνωστό ως Βαλτουρνάνς (γαλλικά: Valtournanche), είναι αλπικός ιταλικός δήμος της περιφέρειας της Κοιλάδας της Αόστα, εντός της ομώνυμης κοιλάδας.
Παραπομπές
Κατηγορία:Δήμοι της Κοιλάδας της Αόστα
Θεόδωρος Βαβαγιάννης
Ο Θεόδωρος Βαβαγιάννης του Ανδρέα (9 Μαρτίου 1905 - 1988) ήταν Έλληνας αρχιμουσικός. Ήταν βοηθός του Δημήτρη Μητρόπουλου και δάσκαλος του Μιλτιάδη Καρύδη.
Βιογραφία
Γεννήθηκε στα Φιλιατρά. Σπούδασε αρμονία, αντίστιξη και φούγκα από το 1921 ως το 1932 με τον Φιλοκτήτη Οικονομίδη και στη συνέχεια ενορχήστρωση στο Ωδείο Αθηνών με τον Ζαν Μπούτνικοφ. Από το 1938 ως το 1939 σπούδασε στη Μουσική Ακαδημία του Βερολίνου. Το 1936 ήταν διευθυντής ορχήστρας στην παράσταση "Δον Κιχώτης" από το Εθνικό Θέατρο. Από το 1940 ως το 1957 υπήρξε μόνιμος αρχιμουσικός της (κρατικοποιηθείσας το 1942) Συμφωνικής Ορχήστρας Αθηνών (μέλος της στα κρουστά την περίοδο 1924-28).
Απεβίωσε στην Αθήνα, το 1988.
Εξωτερικοί σύνδεσμοι
Κατηγορία:Έλληνες διευθυντές ορχήστρας Κατηγορία:Απόφοιτοι του Ωδείου Αθηνών
Απ' τα κόκαλα βγαλμένα
Απ' τα κόκαλα βγαλμένα είναι ελληνική ταινία του 2011 σε σκηνοθεσία Σωτήρη Γκορίτσα και σε σενάριο του ίδιου και του Νίκου Παναγιωτόπουλου. Βασίζεται στο ομότιτλο μυθιστόρημα του Γιώργου Δενδρινού. Στην ταινία παίζουν οι Αργύρης Ξάφης, Δημήτρης Ήμελλος, Άννα Κουτσαφτίκη, Μηνάς Χατζησάββας, Μπέσυ Μάλφα, Γεράσιμος Σκιαδαρέσης, Στέλιος Μάινας, Κώστας Τριανταφυλλόπουλος, Υβόννη Μαλτέζου, Μαρία Καλλιμάνη, Μάκης Παπαδημητρίου, Κώστας Μπερικόπουλος, Γιώτα Φέστα.
Πλοκή
Στις αρχές της δεκαετίας του 1980, ο Γιώργος, νεαρός γιατρός που κάνει την ειδικότητά τους ως ορθοπεδικός, αρχίζει την επαγγελματική του καριέρα στο δημόσιο γενικό ορθοπεδικό νοσοκομείο των «Αγίων Πάντων», το οποίο βρίσκεται σε ένα αθηναϊκό προάστιο. Ο άπειρος γιατρός μένει εμβρόντητος μπροστά στο γραφειοκρατικό χάος ενός τυπικού ελληνικού νοσοκομείου, το οποίο είναι αναγκασμένοι να διαιωνίζουν όλοι οι εμπλεκόμενοι, από το νοσηλευτικό και το διοικητικό προσωπικό μέχρι τους ασθενείς. Αφού ξεπεράσει την αρχική του αμηχανία, ο ιδεαλιστής Γιώργος κάνει την προσωπική του, συνειδητή επιλογή να συνεχίσει να υπηρετεί το εθνικό σύστημα υγείας.
Παραγωγή
Η ταινία έκανε πρεμιέρα στις κινηματογραφικές αίθουσες στις 31 Μαρτίου 2011. Τιμήθηκε με τρία βραβεία της Ελληνικής Ακαδημίας Κινηματογράφου.
Αν και η ταινία είναι βασισμένη στο ομότιτλο μυθιστόρημα του Δενδρινού, η ιδέα της ταινίας γεννήθηκε στο μυαλό του Σωτήρη Γκορίτσα όταν, παθαίνοντας ένα τροχαίο, αναγκάστηκε να αντιμετωπίσει την πραγματικότητα του ελληνικού συστήματος υγείας. Σύμφωνα με δηλώσεις του ίδιου του σκηνοθέτη:"Μετά από τροχαίο μου ατύχημα ευτύχησα να γνωρίσω έναν ορθοπεδικό γιατρό που είχε καταγράψει στο ομώνυμο μυθιστόρημά του τις περιπέτειες που έζησε στο Ε.Σ.Υ. θεραπεύοντας «τα κόκαλα των Ελλήνων τα ιερά». Αναγνώρισα σε αυτές τις ιστορίες πολλές από τις κωμικοτραγικές πλευρές που χαρακτηρίζουν όλη τη νεοελληνική ζωή. Συγχρόνως αναγνώρισα και τις ανεξάντλητες δυνάμεις λίγων ανθρώπων που αντιστέκονται στον παραλογισμό του ελληνικού δημοσίου και επιμένουν να προσπαθούν να κάνουν καλά τη δουλειά τους. Πιστεύοντας πως κάθε ενδιαφέρουσα κωμωδία στο βάθος της είναι μια ηθική διαμαρτυρία, προσπάθησα με την ταινία να χαμογελάω και συγχρόνως να διαμαρτύρομαι για ένα σύστημα υγείας που κάποιες φορές αποδεικνύεται πιο άρρωστο από τους αρρώστους που θέλει να θεραπεύσει." Οι Burger Project ερμηνεύουν ένα μέντλεϊ του ελληνικού εθνικού ύμνου με το τραγούδι της Γκλόρια Γκέινορ "I Will Survive".
Εξωτερικοί σύνδεσμοι
Κατηγορία:Ταινίες του 2011 Κατηγορία:Ελληνικές ταινίες Κατηγορία:Ελληνόφωνες ταινίες Κατηγορία:Ελληνικές κωμικές ταινίες Κατηγορία:Ελληνικές δραματικές κωμικές ταινίες Κατηγορία:Ταινίες γυρισμένες στην Ελλάδα Κατηγορία:Ταινίες βασισμένες σε ελληνικά μυθιστορήματα
Βάγκος Γκλαβάνης
Ο Βάγκος Γκλαβάνης ήταν Έλληνας επιχειρηματίας, πολιτικός και δοσίλογος του Βόλου.
Βιογραφικά στοιχεία
Γεννήθηκε στον Βόλο και ήταν γιος του Κωνσταντίνου Γκλαβάνη. Αδερφός του ήταν ο Ιωάννης Γκλαβάνης. Σπούδασε μηχανολόγος στην Αγγλία και υπήρξε διευθυντής του Μηχανουργείου Βόλου. Συμμετείχε ως αεροπόρος στους Βαλκανικούς Πολέμους, όπου και αιχμαλωτίστηκε.
Εξελέγη βουλευτής Λάρισας στις εκλογές του 1926 με την υποστήριξη του κόμματος των Φιλελευθέρων.
Κατά την περίοδο της κατοχής παρείχε υλική και χρηματική ενίσχυση στα Ες-Ες στα τάγματα ασφαλείας και στον δοσιλογικη οργάνωση ΕΑΣΑΔ. Δολοφονήθηκε από το ΕΑΜ.
Εξωτερικοί σύνδεσμοι
Κατηγορία:Βουλευτές Λάρισας Κατηγορία:Βουλευτές εκλεγμένοι με το κόμμα των Φιλελευθέρων
Αλγόριθμος Χριστοφίδη
Ο αλγόριθμος Χριστοφίδη είναι ένας αλγόριθμος για την εύρεση λύσεων κατά προσέγγιση στο πρόβλημα πλανόδιου πωλητή, στις περιπτώσεις όπου οι αποστάσεις σχηματίζουν ένα μετρικό χώρο (είναι συμμετρικές και ακολουθούν την τριγωνική ανισότητα). Είναι ένας αλγόριθμος προσέγγισης που εγγυάται ότι οι λύσεις θα είναι εντός συντελεστή 3/2 του μήκου βέλτιστης λύσης, και είναι ονομάστηκε από τον Νίκο Χριστοφίδη, που τον δημοσίευσε το 1976. Από το 2017, αυτός είναι ο καλύτερος ρυθμός προσέγγισης που έχει αποδειχθεί για το πρόβλημα του περιπλανώμενου πωλητή, σε γενικούς μετρικούς χώρους, αν και καλύτερες προσεγγίσεις είναι γνωστές για κάποιες ειδικές περιπτώσεις.
Αναφορές
Κατηγορία:Αλγόριθμοι γράφων
Βιλνέβ (Κοιλάδα της Αόστα)
Το Βιλνέβ (γαλλικά: Villeneuve, βαλντοταίν: Veullanoua ) είναι αλπικός ιταλικός δήμος της περιφέρειας της Κοιλάδας της Αόστα.
Παραπομπές
Κατηγορία:Δήμοι της Κοιλάδας της Αόστα
Βαραχαμιχίρα
Ο Βαραχαμιχίρα (δεβαναγ.: वराहमिहिर, προφ. Βαράχ-Μιχίρ, 505–587 μ.Χ.), γνωστός και ως Βαράχα ή Μιχίρ, ήταν Ινδός αστρονόμος, μαθηματικός και αστρολόγος που έζησε στην πόλη Ουτζαίν. Γεννήθηκε στην περιοχή Αβάντι, που συμπίπτει χονδρικά με τη σημερινή Μάλουα. Ο πατέρας του, ο Αντιτυαντάσα, ήταν επίσης αστρονόμος. Σύμφωνα με ένα από τα έργα του, σπούδασε στην Καπιτάκα. Θεωρείται ένα από τα «εννέα κοσμήματα» («ναβαράτνα») της αυλής του θρυλικού μαχαραγιά Γιασοντάρμαν Βικραμαντίτυα της Μάλουα.
Η Πάντσα-Σιντάντικα
Το κυριότερο έργο του Βαραχαμιχίρα είναι το Pancha-Siddhantika («Πραγματεία επί των 5 (αστρονομικών) Κανόνων», περ. 575 μ.Χ.), που δίνει πληροφορίες για προγενέστερα ινδικά κείμενα που δεν σώζονται σήμερα. Το έργο αποτελεί μία πραγματεία μαθηματικής αστρονομίας και σύνοψη 5 παλαιότερων αστρονομικών συγγραμμάτων: των Σούρυα Σιντάντα, Ρομάκα Σιντάντα (= «Το ρωμαϊκό δόγμα»), Παουλίζα Σιντάντα (= «Το Παύλειο Δόγμα», δηλαδή οι θεωρίες του Παύλου του Αλεξανδρινού), Βασίστα Σιντάντα και Παϊταμάχα Σιντάντα. Συνθέτει τη Vedanga Jyotisha (την αστρονομία των Βεδών) με την ελληνιστική αστρονομία, η οποία με τη σειρά της περιλαμβάνει ελληνικά, αιγυπτιακά και ρωμαϊκά στοιχεία. Η γνώση της δυτικής αστρονομίας από τον Βαραχαμιχίρα ήταν πλήρης. Το μνημειώδες αυτό έργο προχωρεί προοδευτικά από την παλαιά ινδική αστρονομία και κορυφώνεται σε δύο μέρη για τη δυτική αστρονομία, δίνοντας υπολογισμούς βασισμένους στους ελληνικούς και αλεξανδρινούς, ακόμα και πλήρη πτολεμαϊκά μαθηματικά διαγράμματα και πίνακες. Ο Βαραχαμιχίρα ήταν ο πρώτος που αναφέρει, στο έργο αυτό, ότι η μετάπτωση των ισημεριών (ayanamsa), είναι 50,32 δευτερόλεπτα της μοίρας ανά έτος. Ο Πέρσης επιστήμονας του 11ου αιώνα Αλ-Μπιρούνι περιγράφει λεπτομερώς ως εξής τους «Πέντε Κανόνες»:
Η Μπριχάτ-Σαμίτα
Μία άλλη σημαντική συνεισφορά του Βαραχαμιχίρα στην επιστήμη είναι το εγκυκλοπαιδικό έργο Μπριχάτ-Σαμίτα. Καλύπτει ευρύτατο φάσμα θεμάτων, όπως είναι η αστρολογία, οι κινήσεις των πλανητών, οι εκλείψεις, οι βροχοπτώσεις, τα σύννεφα, η αρχιτεκτονική, οι αγροτικές καλλιέργειες, η αρωματοποιία, ο γάμος, οι οικογενειακές σχέσεις, οι πολύτιμοι λίθοι, τα μαργαριτάρια και οι τελετουργίες. Ο ογκώδης αυτός τόμος αναλύει το κριτήριο αποτιμήσεως πολύτιμων λίθων της Garuda Purana, και τα ιερά «Εννέα Μαργαριτάρια» από το ίδιο κείμενο. Ουσιαστικά είναι μία εγκυκλοπαίδεια που αποτελείται από 106 κεφάλαια και είναι γνωστή ως «η μεγάλη συγκέντρωση».
Αστρολογικά έργα
Ο Βαραχαμιχίρα ενδιαφερόταν ιδιαίτερα για την αστρολογία και έγραψε και για τους τρεις κύριους κλάδους της ινδικής αστρολογίας:
Ο γιος του Βαραχαμιχίρα, ο Πριτουγιάσας, συνεισέφερε επίσης στην ινδική αστρολογία: το βιβλίο του Hora Sara είναι πολύ γνωστό στο πεδίο της ωροσκοπίας. Η μεσαιωνική ποιήτρια της μπενγκάλι και θρυλική αστρολόγος Χάνα (αποκαλούμενη και Λιλαβάτι) πιστεύεται ότι ήταν νύφη του Βαραχαμιχίρα.
Επιδράσεις
Το Ρομάκα Σιντάντα (= «Το ρωμαϊκό δόγμα») και το Παουλίζα Σιντάντα (= «Το Παύλειο Δόγμα»), υπήρξαν τα δύο δυτικής προελεύσεως έργα που επηρέασαν τη σκέψη του Βαραχαμιχίρα, παρότι στην αστρολογία υπάρχουν πολλές ενδείξεις ότι στην πραγματικότητα ήταν η ινδική βεδική σκέψη που επηρέασε πρώτη τους αστρολόγους της κλασικής αρχαιότητας και στη συνέχεια επέστρεψε επαναδιατυπωμένη στην Ινδία ως «αντιδάνειο». Ορισμένα από τα έργα του εμφανίζουν ομοιότητες με τα παλαιότερα κείμενα, όπως της Vedanga Jyotisha.
Σχόλιο του Βαραχαμιχίρα στη Μπριχάτ-Σαμίτα αναφέρει: «Οι `Ελληνες, αν και βάρβαροι, πρέπει να τιμούνται, καθώς έχουν επιδείξει τρομερό ενδιαφέρον για την επιστήμη μας...» («mleccha hi yavanah tesu samyak shastram kdamsthitam/ rsivat te 'p i pujyante kim punar daivavid dvijah», Brihat-Samhita 2.15).
Τριγωνομετρία
Η συνεισφορά του Βαραχαμιχίρα στα μαθηματικά περιλαμβάνει την ανακάλυψη των τριγωνομετρικών ταυτοτήτων
Επίσης, ο Βαραχαμιχίρα βελτίωσε την ακρίβεια των πινάκων ημιτόνων του Αριαμπάτα.
Αριθμητική
Ο Βαραχαμιχίρα όρισε τις αλγεβρικές ιδιότητες του μηδενός και των αρνητικών αριθμών.
Συνδυαστική
Ο Βαραχαμιχίρα ήταν ένας από τους πρώτους μαθηματικούς που ανεκάλυψαν μία μορφή αυτού που είναι σήμερα γνωστό ως το Τρίγωνο του Πασκάλ, και το χρησιμοποίησε για να υπολογίσει τους δυωνυμικούς συντελεστές.
Οπτική
Ο Βαραχαμιχίρα ασχολήθηκε και με θέματα φυσικής. Γράφει ότι η ανάκλαση προκαλείται από την οπισθοσκέδαση σωματιδίων και η διάθλαση (η αλλαγή της διευθύνσεως μιας ακτίνας φωτός καθώς περνά από το ένα μέσο στο άλλο) προκαλείται από την ικανότητα των σωματιδίων του φωτός να διεισδύουν στους εσωτερικούς χώρους του υλικού, όπως τα ρευστά που κινούνται μέσα από πορώδη αντικείμενα.
Δείτε επίσης
Κατηγορία:Ινδοί μαθηματικοί Κατηγορία:Ινδοί αστρονόμοι Κατηγορία:Αστρολόγοι
Χρήστος Βασματζίδης
Ο Χρήστος Βασματζίδης (23 Σεπτεμβρίου 1901 - 1 Αυγούστου 1967) ήταν Έλληνας γεωπόνος και πολιτικός. Υπηρέτησε ως βουλευτής Χαλκιδικής και από το 1963 ως το 1964 ήταν διοικητής της ΑΤΕ. Ήταν επίσης πρόεδρος του Οργανισμού Κωπαΐδας.
Βιογραφία
Γεννήθηκε στην Αρτάκη της Μικράς Ασίας το 1901 και έκανε σπουδές στην Ανωτάτη Γεωπονική Σχολή των Αθηνών. Από το 1935 ως το 1961 ήταν διευθυντής της Αγροτικής Τράπεζας της Ελλάδος (ΑΤΕ). Τον Δεκέμβριο του 1963 διορίστηκε διοικητής της ΑΤΕ, θέση στην οποία παρέμεινε ως τον Αύγουστο του 1964.
Στις εκλογές του 1961 εξελέγη για πρώτη φορά βουλευτής Χαλκιδικής με την Ένωση Κέντρου και επανεξελέγη με το ίδιο κόμμα στις εκλογές του 1963, όμως παραιτήθηκε στις 11 Δεκεμβρίου 1963.
Εξελέγη για τελευταία φορά με την Ένωση Κέντρου στις 1964 και αργότερα έγινε ένας από τους αποστάτες βουλευτές από το κόμμα, το 1965.
Στις κυβερνήσεις των αποστατών, διετέλεσε υπουργός Γεωργίας. Στην κυβέρνηση Νόβα ήταν υπουργός από τις 16 Ιουλίου 1965 ως τις 20 Αυγούστου του ίδιου χρόνου και στην κυβέρνηση Στεφανόπουλου υπηρέτησε ως υπουργός Γεωργίας από τις 5 Οκτωβρίου 1965 ως τις 22 Δεκεμβρίου 1966.
Σκοτώθηκε κοντά στο Ζηρίνειο της Κηφισιάς, όταν το αυτοκίνητο που οδηγούσε συγκρούστηκε με λεωφορείο της αεροπορίας. Ήταν παντρεμένος με την Πατρούλα Καραβίδα και είχαν 1 κόρη.
Συνέγραψε έργα, όπως "Κτηνοτροφικά προβλήματα της Ελλάδας" (1935) και "Οικονομική και τεχνική της αιγοτροφίας" (1939).
Παραπομπές
Κατηγορία:Έλληνες υπουργοί Γεωργίας Κατηγορία:Βουλευτές εκλεγμένοι με την Ένωση Κέντρου Κατηγορία:Βουλευτές Χαλκιδικής
Καρλότα του Βελγίου
Η Καρλόττα του Βελγίου (γαλλ. Charlotte de Belgique, 7 Ιουνίου 1840 – 19 Ιανουαρίου 1927) ήταν η μοναχοκόρη του Λεοπόλδου Α΄ του Βελγίου και σύζυγος του Μαξιμιλιανού Α΄ του Μεξικού.
Βιογραφία
Η Μαρία Καρλόττα Αμαλία Αυγουστίνα Βικτωρία Κλημεντίνη Λεοπολδίνα γεννήθηκε στις 7 Ιουνίου 1840 στο Λαίκεν των Βρυξελλών και ήταν η μοναχοκόρη του Λεοπόλδου Α΄ του Βελγίου και της δεύτερης συζύγου του Λουίζας της Ορλεάνης. Ονομάσθηκε Καρλόττα προς τιμήν της πρώτης συζύγου του πατέρα της, Καρλόττας της Ουαλίας, η οποία πέθανε κατά τη διάρκεια του τοκετού το 1817.
Στις 27 Ιουλίου 1857 παντρεύτηκε τον δεύτερο εξάδελφό της Μαξιμιλιανό, Αρχιδούκα της Αυστρίας. Το ζευγάρι δεν απέκτησε παιδιά. Η Καρλόττα μαζί με τον σύζυγό της είχαν υιοθετήσει για καθαρά πολιτικούς λόγους, τα δύο εγγόνια του πρώην βασιλιά του Μεξικού Αυγουστίνου Α΄, τον Ωγουστίν δε Ιτουρμπίδε υ Γκρην και τον εξάδελφό του Σαλβαδόρ δε Ιτουρμπίδε υ Μαρσάν, και είχαν αποφασίσει να τα μεγαλώσουν ως κανονικούς διαδόχους του θρόνου του Μεξικού.
Στις αρχές της δεκαετίας του 1860 ο φιλόδοξος Ναπολέων Γ΄ ξεκίνησε τη γαλλική παρέμβαση στο Μεξικό. Η Γαλλία, πρόθυμη να μετατρέψει το Μεξικό σε δορυφορικό κράτος, έψαξε για ένα κατάλληλο πρόσωπο για να υπηρετήσει ως ο ονομαστικός αυτοκράτορας του Μεξικού.
Η επιλογή ήταν ο Μαξιμιλιανός, ο οποίος, παρότι ήταν κυβερνήτης των αυστριακών κτίσεων στη Λομβαρδία και τη Βενετία, δεν είχε καμία πραγματική εξουσία στην Ιταλία και ήταν πρόθυμος για έναν πιο απαιτητικό ρόλο. Στις 10 Απριλίου 1864 ο Μαξιμιλιανός στέφθηκε αυτοκράτορας του Μεξικού και η Καρλόττα ως σύζυγός του αυτοκράτειρα. Τρία χρόνια αργότερα ο αυτοκράτορας Μαξιμιλιανός συνελήφθη από τις δυνάμεις του Μεξικού και εκτελέστηκε στις 19 Ιουνίου 1867.
Μετά τη δολοφονία του Μαξιμιλιανού η Καρλόττα επέστρεψε στο Βέλγιο και μαζί με την νύφη της, Μαρία Ερριέττα, εγκαταστάθηκαν στο Παλάτι Μπουσού στο Μέισε. Κατά τα τελευταία χρόνια της ζωής του ο Λεοπόλδος Β΄ νοιαζόταν για την αδελφή του. Η χήρα Καρλόττα έγραψε ένα γράμμα για τη βαθιά ευγνωμοσύνη για τη φροντίδα που έλαβε από τον αδελφό της και τα ανίψια της.
Έμεινε βαθιά ερωτευμένη με τον σύζυγό της. Μετά το θάνατό του λάτρευε όλα τα σωζόμενα υπάρχοντα που είχε απολαύσει από κοινού.
Πέθανε από πνευμονία, που προκλήθηκε από τη γρίπη, στις 19 Ιανουαρίου 1927 στο Παλάτι Μπουσού σε ηλικία 86 ετών. Θάφτηκε στη Βασιλική Κρύπτη της Εκκλησίας της Παναγίας του Λαίκεν.
Εξωτερικοί σύνδεσμοι
Κατηγορία:Οίκος των Αψβούργων-Λωρραίνης Κατηγορία:Οίκος της Σαξονίας-Κόμπουργκ & Γκότα Κατηγορία:Πριγκίπισσες της Αυστρίας Κατηγορία:Πριγκίπισσες του Βελγίου Κατηγορία:Πριγκίπισσες της Σαξονίας-Κόμπουργκ & Γκότα
Ζεφ Λαμπώ
Ο Ζεφ Λαμπώ (Jef Lambeaux, Αμβέρσα 14 Ιανουαρίου 1852 – Βρυξέλλες 5 Ιουνίου 1908) ήταν Βέλγος γλύπτης. Σπούδασε στην Ακαδημία Καλών Τεχνών της Αμβέρσας, στο εργαστήριο γλυπτικής του Ζοζέφ Χέεφς (Joseph Geefs).
Βιογραφία
To 1874 εγκαθίσταται στο Παρίσι, όπου εργάζεται στο εργαστήριο ζωγραφικής του Jan Van Beers.
Το 1881, ο Λαμπώ επιστρέφει στο Βέλγιο και εγκαθίσταται μόνιμα στις Βρυξέλλες. Το επόμενο έτος, με κρατική επιχορήγηση, επισκέπτεται την Ιταλία, όπου μελετά και επηρεάζεται από τα αριστουργηματικά έργα του 16ου και 17ου αιώνα. Το ταξίδι αυτό σηματοδοτεί μια σημαντική στροφή στην καλλιτεχνική του πορεία. Με το έργο του «Le Faune Mordu» (Λιέγη, Πάρκο Μποβερί) απομακρύνεται από τις κατεστημένες αρχές της εποχής, που επίκεντρο ήταν η πολεμική εναντίον της γυμνότητας των μορφών στην τέχνη.
Κύπελλο Στάνκοβιτς 2006
Το Κύπελλο Στάνκοβιτς 2006 είναι η δεύτερη έκδοση του Κυπέλλου Στάνκοβιτς το οποίο διεξήχθη στις πόλεις Ναντσίνγκ και Κουνσάν στην Λαϊκή Δημοκρατία της Κίνας στις 11-15 Αυγούστου.
Ζεφ Λαμπώ
Βιογραφία
Το 1889, ο Λαμπώ ξεκινά, μετά από κρατική παραγγελία, το μνημειώδες ανάγλυφο «Ανθρώπινα Πάθη» (1889 – 1894, Passions Humaines) για το Περίπτερο των Ανθρώπινων Παθών, που είχε σχεδιάσει ο διάσημος Βέλγος αρχιτέκτονας Βικτόρ Ορτά (Victor Horta, 1861 – 1947) στο Πάρκο της Πεντηκονταετίας (Σενκαντενέρ) στις Βρυξέλλες. Κάτω από την επίδραση του Φλαμανδού ζωγράφου Γιάκομπ Γιόρντενς, το εντυπωσιακό αυτό έργο του Λαμπώ, με τα αγκαλιασμένα γυμνά σώματα, εκπέμπει ένα αισθησιακό δυναμισμό, ώστε να κατηγορηθεί ως ανήθικο, σκανδαλώδες και πορνογραφικό, που αντιστρατεύεται στις συνήθειες και τα χρηστά ήθη της εποχής.
Κύπελλο Στάνκοβιτς 2006
Συμμετέχουσες ομάδες
Οι ομάδες χωρίστηκαν σε 2 ομίλους.
Όμιλος Α
11 Αυγούστου – 🇬🇷 Ελλάδα - 🇦🇺 Αυστραλία 68-60
Ζεφ Λαμπώ
Βιογραφία
Το ίδιο ερωτικό στοιχείο εκδηλώνεται και στα έργα του: «Το Φιλί» (1881, Μουσείο Καλών Τεχνών, Αμβέρσα), «Η Κρήνη του Μπράμπο» (1887, Αμβέρσα, Πλατεία Δημαρχείου), «Το τρελό τραγούδι» (1902, Βρυξέλλες, Πλατεία Αμπιορίξ), «Ο Θρίαμβος της Γυναίκας» (1901) και «Η Αφθονία» (1902) στο Πάρκο Μαριμόν (Mariemont) της βελγικής πόλης Μορλανβέ (Morlanwelz).
Κύπελλο Στάνκοβιτς 2006
Όμιλος Α
12 Αυγούστου – 🇫🇷 Γαλλία - 🇬🇷 Ελλάδα 72-68
Ζεφ Λαμπώ
Βιογραφία
Ο Λαμπώ εκλέχτηκε μέλος της Βασιλικής Ακαδημίας του Βελγίου το 1903. Λόγω της κλονισμένης από πολλού υγείας του, πέθανε από ουραιμία το 1908 σε ηλικία 56 ετών.
Κύπελλο Στάνκοβιτς 2006
Όμιλος Α
13 Αυγούστου – 🇫🇷 Αυστραλία - 🇫🇷 Γαλλία 77 - 71
Α1 – 🇬🇷 Ελλάδα
Μπαρ (Κοιλάδα της Αόστα)
Παραπομπές
Κατηγορία:Δήμοι της Κοιλάδας της Αόστα
Κύπελλο Στάνκοβιτς 2006
Όμιλος Β
11 Αυγούστου – 🇩🇪 Γερμανία - 🇨🇳 Κίνα 82-73
13 Αυγούστου – 🇧🇷 Βραζιλία - 🇨🇳 Κίνα 88-78
Β1 – 🇩🇪 Γερμανία
Β2 – 🇧🇷 Βραζιλία
Β3 – 🇨🇳 Κίνα
Τελικός γύρος
15 Αυγούστου (Α3-Β3) 🇦🇺 Αυστραλία - 🇨🇳 Κίνα 61-63
15 Αυγούστου (Α2-Β2) 🇫🇷 Γαλλία - 🇧🇷 Βραζιλία 86-74
15 Αυγούστου (Α1-Β1) 🇬🇷 Ελλάδα - 🇩🇪 Γερμανία 84-47
Τελική Κατάταξη
1. 🇬🇷 Ελλάδα
2. 🇩🇪 Γερμανία
3. 🇫🇷 Γαλλία
4. 🇧🇷 Βραζιλία
5. 🇨🇳 Κίνα
6. 🇦🇺 Αυστραλία
Εξωτερικοί σύνδεσμοι
Κατηγορία:Διοργανώσεις καλαθοσφαίρισης εθνικών ομάδων
Δίλημμα των φύλων
Στη Θεωρία Παιγνίων, το Δίλημμα των Φύλων είναι παίγνιο συντονισμού των κινήσεων-στρατηγικών που διαθέτουν δύο παίκτες όταν παίζουν το παίγνιο ταυτόχρονα.
Υποθετικό Σενάριο
Τυγχάνει σε μια κωμόπολη να συμπίπτει ένας αγώνας μποξ με μια όπερα ως εναλλακτικές μορφές ψυχαγωγίας. Ένα ζευγάρι συμφωνεί να παρακολουθήσει το βράδυ μια από τις δύο παραστάσεις. Συμφωνούν να συναντηθούν στο μέρος της παράστασης μόλις τελειώσει ο άντρας την εργασία του στο κέντρο της πόλης. Όταν έρχεται η ώρα να συναντηθούν, δε θυμούνται που ακριβώς. Ο άντρας προτιμάει το μποξ και η γυναίκα προτιμάει την όπερα. Πρέπει να αποφασίσουν ανεξάρτητα ο καθένας τους και χωρίς καμιά επικοινωνία που να πάνε.
Περιγραφή του Παιγνίου
Το παίγνιο έχει δύο αμιγείς στρατηγικές, Μποξ και Όπερα για το κάθε παίκτη, Γυναίκα (παίκτης 1) και Άντρας (παίκτης 2), με αποδόσεις ως στον Πίνακα 1. Και οι δύο προτιμούν οποιαδήποτε από τις δύο αυτές ισορροπίες από το να μη βρεθούν μαζί και να μη παρακολουθήσουν την οποιαδήποτε παράσταση. Η πρώτη καταχώρηση απόδοσης σε κάθε κελί αφορά τον παίκτη 1 και η άλλη τον παίκτη 2. Και οι δύο προτιμούν οποιαδήποτε από τις δύο αυτές ισορροπίες από το να μη βρεθούν μαζί και να μη παρακολουθήσουν την οποιαδήποτε παράσταση. Γι αυτό και οι αποδόσεις των συνδυασμών Μποξ-Όπερα και Όπερα-Μποξ είναι μηδενικές. Τον Πίνακα 1 γενικεύει ο Πίνακας 2, όπου Sij είναι η στρατηγική j του παίκτη i, i,j=1,2, η διάρθρωση των αποδόσεων για τον παίκτη 1 είναι d>a>b και d>a>c, και η διάρθρωση αποδόσεων για τον 2 είναι w>z>y και w>z>x. Ο κάθε παίκτης επιλέγει να παίξει την αποδοτικότερη στρατηγική του υποθέτοντας ότι το ίδιο θα κάνει κι ο άλλος παίκτης. Δηλαδή, η ορθολογικότητα των παικτών αποτελεί κοινή γνώση.
Πίνακας Αποδόσεων 1
Πίνακας Αποδόσεων 2
Επίλυση
Υπάρχουν δύο ισορροπίες σε όρους αμιγών στρατηγικών: Μποξ-Μποξ, που προτιμάει ο Άντρας, και Όπερα-Όπερα, που προτιμάει η γυναίκα. Μπορεί όμως να παίξουν έτσι ώστε να μην συναντηθούν. Ενδείκνυται επομένως η χρήση μεικτών στρατηγικών − η ισορροπία σε όρους τέτοιων στρατηγικών είναι μοναδική. Η πιθανότητα να πάει ο Άντρας ή η Γυναίκα στη προτιμώμενη παράσταση είναι ίση με την αντίστοιχη απόδοση, 2, δια του συνόλου των αποδόσεων, που είναι ίσο με 2+1=3. Και εφόσον 2/3 είναι πιθανότητα να πάει στη προτιμώμενη παράσταση, 1/3 είναι η πιθανότητα να πάει στη παράσταση που προτιμάει το άλλο μέλος του ζευγαριού, διότι το άθροισμα των πιθανοτήτων πρέπει να ισούται με τη μονάδα. Έτσι, η πιθανότητα να συναντηθούν, η πιθανότητα συντονισμού των κινήσεων είναι, p=(2/3)(1/3)+(1/3)(2/3)=4/9. Στο γενικότερο παίγνιο, η πιθανότητα να παιχθεί η κάθε στρατηγική είναι για την S11, (a+b)/(a+b+c+d), για την S12, 1-[(a+b)/(a+b+c+d)] =(c+d)/(a+b+c+d), για την S21, (w+y)/(w+y+x+z), και για την S22, 1-[(w+y)/(w+y+x+z)]=(x+z)/(w+y+x+z). Συνεπώς, η πιθανότητα συντονισμού σε μια από τις δύο ισορροπίες, S11-S21 και S12-S22, είναι,  q=[(a+b)/(a+b+c+d)] [(w+y)/(w+y+x+z)] + [(c+d)/(a+b+c+d)] [(x+z)/(w+y+x+z)].
Παραπομπές
Κατηγορία:Θεωρία παιγνίων
Μπρυσόν (Κοιλάδα της Αόστα)
Το Μπρυσόν (γαλλικά: Brusson, βαλντοταίν: Breutson) είναι αλπικός ιταλικός δήμος της περιφέρειας της Κοιλάδας της Αόστα, εντός του κεντρικού τμήματος της Κοιλάδας του Αγιάς.
Παραπομπές
Κατηγορία:Δήμοι της Κοιλάδας της Αόστα
Ευδοξία (αυτοκράτειρα)
Η Αιλία Ευδοξία (απεβ. 6 Οκτωβρίου 404) ήταν Βυζαντινή αυτοκράτειρα, σύζυγος του Αρκάδιου και μητέρα του Θεοδόσιου Β΄. Ήταν κόρη Φράγκου αξιωματούχου, ωστόσο μεγάλωσε στην Κωνσταντινούπολη.
Έγινε αυτοκράτειρα χάρη στον έπαρχο Ευτρόπιο, που την παρουσίασε στον Αρκάδιο, ο οποίος την ερωτεύτηκε. Ήταν «ασεβής» γυναίκα, μάλιστα έκοβε τα μαλλιά της, όπως οι εταίρες.
Η Ευδοξία προκάλεσε την αυστηρή κριτική του Ιωάννη του Χρυσοστόμου Πατριάρχη Κωνσταντινουπόλεως, ο οποίος την αποκαλούσε Ιεζάβελ και Ηρωδιάδα. Ο Ιωάννης κατέκρινε αυστηρά εκείνους, που συμμετείχαν στις εορταστικές εκδηλώσεις προς τιμήν της Ευδοξίας. Ο ιστορικός Σωκράτης αναφέρει την αρχή μιας ομιλίας, που πιθανότατα εκφώνησε ο Χρυσόστομος: «πάλιν Ηρωδιάς μαίνεται, πάλιν ταράσσεται, πάλιν ορχείται, πάλιν την κεφαλήν Ιωάννου ζητεί λαβείν επί πίνακι». Η Ευδοξία ενοχλήθηκε και ζήτησε από τον τον Αρκάδιο να λάβει μέτρα εναντίον του, και εκείνος εξόρισε τον Ιωάννη.
Παραπομπές
Κατηγορία:Σύζυγοι Βυζαντινών Αυτοκρατόρων Κατηγορία:Βυζαντινοί του 5ου αιώνα
Καπρέζε Μικελάντζελο
Το Καπρέζε Μικελάντζελο (ιταλικά: Caprese Michelangelo ή, κατά την τοπική διάλεκτο, Capresa ) είναι ιταλικός δήμος στην Επαρχία του Αρέτσο, στην περιφέρεια της Τοσκάνης.
Παραπομπές
Κατηγορία:Δήμοι της Επαρχίας του Αρέτσο
Κώδικας του μαντιλιού
σύνδεσμος=//upload.wikimedia.org/wikipedia/commons/thumb/c/c7/Hankycode.jpg/220px-Hankycode.jpg|μικρογραφία| Μια ποικιλία από μαντήλια Ο κώδικας τού μαντιλιού (επίσης γνωστός ως κώδικας τής μπαντάνας ) είναι ένα σύστημα, όπου χρησιμοποιούνται υφασμάτινα μαντίλια ή μπαντάνες με χρωματική κωδικοποίηση για τη μη λεκτική επικοινωνία των ενδιαφερόντων κάποιου σε σεξουαλικές δραστηριότητες και φετίχ.Το χρώμα του μαντιλιού προσδιορίζει μια συγκεκριμένη δραστηριότητα και η τσέπη στην οποία φοριέται (αριστερά ή δεξιά) προσδιορίζει τον προτιμώμενο ρόλο τού ενδιαφερόμενου σε αυτήν τη δραστηριότητα. Φορώντας ένα μαντίλι στην αριστερή πλευρά του σώματος συνήθως υποδηλώνει ότι κάποιος είναι "τοπ" (θεωρείται ενεργητικός στην πράξη/φετίχ που υποδεικνύεται από το χρώμα του μαντηλιού), ενώ το να το φοράει στη δεξιά πλευρά του σώματος υποδεικνύει ότι είναι "μπότομ" (θεωρείται παθητικός στην πράξη/φετίχ). Για παράδειγμα, ένα σκούρο μπλε μαντήλι υποδηλώνει ενδιαφέρον για το πρωκτικό σεξ και το να το φοράς στην αριστερή τσέπη δείχνει ότι προτιμάς να είσαι ο ενεργητικός σύντροφος. Ο κώδικας χρησιμοποιήθηκε ευρύτερα τη δεκαετία του 1970 στις Ηνωμένες Πολιτείες, τον Καναδά, την Αυστραλία και την Ευρώπη, από ομοφυλόφιλους και αμφιφυλόφιλους άνδρες που αναζητούσαν περιστασιακό σεξ ή άτομα που ασχολούνταν με το BDSM.
Παραδείγματα
Δεν υπήρχε κανένα έγκυρο πρότυπο για τον κώδικα. Αυτός ο πίνακας προέρχεται από το The Leatherman's Handbook II του Larry Townsend (η δεύτερη έκδοση του 1983· η πρώτη έκδοση του 1972 δεν περιελάμβανε αυτήν τη λίστα) και γενικά θεωρείται έγκυρος. Ο Τάουνσεντ σημείωσε ότι η συζήτηση με έναν υποψήφιο σύντροφο ήταν ακόμα σημαντική, επειδή, οι άνθρωποι μπορεί να φορούν ένα δεδομένο χρώμα "μόνο επειδή η ιδέα τού μαντιλιού τούς ανάβει" ή "μπορεί και να μην ξέρουν καν τι σημαίνει". Οι μεγαλύτερες λίστες που βρίσκονται στο διαδίκτυο είναι πιο περίτεχνες και οι πολλοί χρωματικοί κωδικοί σε αυτές χρησιμοποιούνται λιγότερο συχνά στην πράξη, αν και ορισμένα από αυτά τα χρώματα προσφέρονται προς πώληση σε καταστήματα ΛΟΑΤ μαζί με δωρεάν κάρτες που αναγράφουν τις έννοιές τους.
Εξωτερικοί σύνδεσμοι
Κατηγορία:Σημειωτική Κατηγορία:Αρσενική ομοφυλοφιλία Κατηγορία:ΛΟΑΤ ορολογία Κατηγορία:ΛΟΑΤ σύμβολα Κατηγορία:Κωδικοποιήσεις Κατηγορία:BDSM ορολογία
Λουμπόστρον
Το Λουμπόστρον (πολωνικά: Lubostroń) είναι χωριό του Πόβιατ Ζνιν, στο Βοεβοδάτο Κουγιαβίας-Πομερανίας της βορειοκεντρικής Πολωνίας. Απέχει περίπου 7 χιλιόμετρα νότια του Γουαμπίσιν, 16 χιλιόμετρα βορειοανατολικά του Ζνιν και 26 χιλιόμετρα νότια του Μπίντγκοστς.
Το χωριό είναι η τοποθεσία του Παλατιού του Σκουζέφσκι, το οποίο σχεδιάστηκε από τον κορυφαίο Πολωνό κλασικιστή, Στανίσουαφ Ζαβάντζκι, το 1800.
Λουδοβίκος Β΄ της Μάντουα
O Λουδοβίκος Β΄, ιταλ. Lodovico (Luigi) I, (1334 - 4 Οκτωβρίου 1382) από τον Οίκο των Γκοντζάγκα, ήταν εκπρόσωπος των αστών (capitano del popolo) της Μάντουα.
Βιογραφία
Ήταν γιος του Γκουίντο αντιπροσώπου των αστών (capitano del popolo) της Μάντουας και της τρίτης συζύγου του Βεατρίκης των Μπαρ, κόρης του Εδουάρδου Α΄ του Μπαρ.
Το 1369 απεβίωσε ο πατέρας του και τον διαδέχθηκε. Ακολούθησε πολιτική φιλίας με το Μιλάνο και τους κυβερνήτες του Βισκόντι. Μάλιστα πάντρεψε τον γιο του Φραγκίσκο Α΄ με την κόρη του Μπερναμπό Βισκόντι. Δημιούργησε εμπορικούς δεσμούς με τη Βενετία. Στο εσωτερικό της επικράτειάς του έκτισε και ενίσχυσε τα φρούρια. Αντιμετώπισε δύο σχέδια εναντίον του, το ένα από τον Αντόνιο Γκοντζάγκα το 1373.
Απεβίωσε το 138 και τάφηκε στο ναό του Αγ. Φραγκίσκου, στη Μάντουα.
Οικογένεια
Νυμφεύτηκε την Άλντα των Έστε, κόρη του Ομπίτσο Γ΄ μαρκήσιου της Φερράρα και είχαν τέκναο:
Πηγές
Κατηγορία:Οίκος των Γκοντζάγκα
Ανέστης Λώρας
Ο Ανέστης Λώρας (1931-2020) ήταν Έλληνας δικηγόρος και πολιτικός από την Ήπειρο. Διετέλεσε βουλευτής Ιωαννίνων. Ήταν ο τελευταίος εν ζωή από τους αποκαλούμενους από ορισμένους δημοσιογράφους, ιστορικούς και πολιτικούς ως "αποστάτες" από την Ένωση Κέντρου.
Βιογραφία
Γεννήθηκε στις 6 Μαρτίου 1931 στον Πεντόλακκο Ιωαννίνων. Σπούδασε παιδαγωγικά στο Ιεροδιδασκαλείο της Βελλάς και νομικά στο Πανεπιστήμιο Αθηνών. Το 1961 διορίστηκε δικηγόρος στο Πρωτοδικείο Ιωαννίνων.
Εκλέχθηκε για πρώτη φορά βουλευτής Ιωαννίνων στις εκλογές του 1963 με την Ένωση Κέντρου και επανεκλέχθηκε το 1964.
Το 1965 συντάχθηκε με τους αποκαλούμενους "αποστάτες", και τον Απρίλιο του 1966 έπεσε θύμα ξυλοδαρμού από τον βουλευτή Κοζάνης Γεώργιο Καστανίδη (οπαδό του Ανδρέα Παπανδρέου) μέσα στην αίθουσα της Ολομέλειας της Βουλής.
Στην κυβέρνηση Στεφανόπουλου υπηρέτησε ως υφυπουργός Οικονομικών από τις 11 Μαΐου 1966 ως τις 30 Ιουλίου 1966 και εν συνεχεία ως υφυπουργός Εμπορίου από τις 10 Νοεμβρίου ως τις 22 Δεκεμβρίου 1966, οπότε οι αποκαλούμενοι από μερίδα του Τύπου ως "αποστάτες", ανατράπηκαν έπειτα από την συμφωνία Γεωργίου Παπανδρέου και Παναγιώτη Κανελλόπουλου.
Το 1977 προσχώρησε στο Κόμμα Νεοφιλελευθέρων του Κωνσταντίνου Μητσοτάκη και ήταν υποψήφιος βουλευτής Ιωαννίνων, χωρίς να εκλεγεί. Έναν χρόνο αργότερα προσχώρησε στη Νέα Δημοκρατία, όπως και ο αρχηγός του κόμματος, Κ. Μητσοτάκης.
Στις εκλογές του Ιουνίου και του Νοεμβρίου του 1989 εκλέχθηκε βουλευτής Ιωαννίνων με την Νέα Δημοκρατία.
Παραπομπές
Κατηγορία:Βουλευτές Ιωαννίνων Κατηγορία:Βουλευτές εκλεγμένοι με την Ένωση Κέντρου Κατηγορία:Βουλευτές εκλεγμένοι με τη Νέα Δημοκρατία Κατηγορία:Έλληνες υφυπουργοί Οικονομικών Κατηγορία:Έλληνες υφυπουργοί Εμπορίου
Λάμπρος Φουντούλης
Βιογραφικά στοιχεία
Γεννήθηκε στις 23 Ιανουαρίου 1961 στη Νέα Ιωνία Αττικής.
Είναι πατέρας του Γιώργου Φουντούλη, ο οποίος δολοφονήθηκε σε ηλικία 27 ετών την 1η Νοεμβρίου 2013 μπροστά στα γραφεία της Χρυσής Αυγής στο Νέο Ηράκλειο Αττικής.
Στις ευρωεκλογές του 2014 εξελέγη ευρωβουλευτής με τη Χρυσή Αυγή.
Συμμετέχει ως μέλος στην Επιτροπή Εργασίας και Κοινωνικών Υποθέσεων, ως αντιπρόσωπος στην Επιτροπή Κοινοβουλευτικής Συνεργασίας ΕΕ-Ρωσίας και ως αναπληρωματικό μέλος στην Επιτροπή Περιβάλλοντος, Δημόσιας Υγείας και Ασφάλειας των Τροφίμων.
Στις 30 Απριλίου 2019, ανακοίνωσε την ανεξαρτητοποίηση του από τη Χρυσή Αυγή. , ενώ στις 21 Ιουνίου 2020 ανακοινώθηκε η ένταξη του στο Εθνικό Κόμμα - Έλληνες.
Παραπομπές
Κατηγορία:Ευρωβουλευτές εκλεγμένοι με τη Χρυσή Αυγή Κατηγορία:Ευρωβουλευτές της Ελλάδας εκλεγμένοι την περίοδο 2014-2019
Ανγιάρι
Το Ανγιάρι (ιταλικά: Anghiari) είναι ιταλικός δήμος στην Επαρχία του Αρέτσο, στην περιφέρεια της Τοσκάνης.
Παραπομπές
Κατηγορία:Δήμοι της Επαρχίας του Αρέτσο
Λουδοβίκος Α΄ του Τσβάιμπρυκεν
Ο Λουδοβίκος Α΄ (1424 - 19 Ιουλίου 1489) από τον Οίκο των Βίττελσμπαχ ήταν παλατινός κόμης του Τσβάιμπρυκεν (Zweibrücken) και του Βελντέντς (Veldenz) το διάστημα 1444-89.
Βιογραφία
Ήταν ο τρίτος γιος του Στέφανου παλατινού κόμη του Ζίμερν-Τσβάιμπρυκεν και της Άννας των Χόεγκερολντσεκ, κόρης και κληρονόμου του Φρειδερίκου Γ΄ κόμη του Βέλντεντς. Η μητέρα του απεβίωσε το 1439 και ο πατέρας της το 1444. Τότε ο Στέφανος κληρονόμησε την κομητεία του Βελντέντς με ένα μεγάλο μέρος του Σπόνχαϊμ και αποφάσισε το εξής: ο πρωτότοκος Φρειδερίκος Α΄ να λάβει την παλατινή κομητεία του Ζίμερν και ο Λουδοβίκος Α΄ να λάβει την παλατινή κομητεία του Τσβάιμπρυκεν, το Βελντέντς και το μέρος του Σπόνχαϊμ.
Οικογένεια
Το 1454 νυμφεύτηκε την Ιωάννα ντε Κρόυ (Croÿ), κόρη του Αντώνιου Α΄ κόμη του Κρόυ και είχε τέκνα:
Ξέφρενη ζωή
Η Ξέφρενη ζωή είναι κινηματογραφική ταινία του 2006 σε σκηνοθεσία του Όσκαρ Ροέλερ, βασισμένη στο μυθιστόρημα Les Particules élémentaires («Τα στοιχειώδη σωματίδια») του Μισέλ Ουελμπέκ.
Πλοκή
Ο Μπρούνο και ο Μίχαελ είναι ετεροθαλή αδέρφια με κοινή μητέρα, η οποία όταν τους μεγάλωνε ήταν αδιάφορη. Το γεγονός αυτό προκάλεσε και στους δύο δυσλειτουργίες στην ενήλικη ζωή τους. Ο Μπρούνο είναι καθηγητής δευτεροβάθμιας εκπαίδευσης και έχει υπερβολική σεξουαλική δραστηριότητα, ενώ ο Μίχαελ είναι μοριακός βιολόγος και αφοσιωμένος στην επιστήμη του, χωρίς να έχει ακόμη σεξουαλικές σχέσεις.
Η ζωή τους θα αλλάξει όταν θα ερωτευτούν δύο γυναίκες, ο Μπρούνο την Κριστιάνε και ο Μίχαελ την παιδική του φίλη Αναμπέλ.
Διανομή
Κατηγορία:Γερμανικές ταινίες Κατηγορία:Γερμανόφωνες ταινίες Κατηγορία:Ταινίες σχετικά με δυσλειτουργικές οικογένειες Κατηγορία:Ταινίες βασισμένες σε γαλλικά μυθιστορήματα Κατηγορία:Ταινίες του 2006 Κατηγορία:Ταινίες με θέμα τη σεξουαλικότητα
Συβρίδες
Οι Συβρίδες (Συβρίδαι), (ο δήμος: Συβριδών) ήταν αρχαίος οικισμός - πόλη και δήμος της Ερεχθηίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα (Συβρίδες) ονομάζονταν και οι δημότες του δήμου αυτού.
Τοποθεσία του αρχαίου δήμου
Ο δήμος των Συβριδών, ήταν δήμος των Μεσογείων ή της Παραλίας. Η θέση του δήμου είναι άγνωστη, αβέβαιη και δεν έχει ταυτιστεί επακριβώς με κάποια σημερινή περιοχή. Υποτίθεται ότι βρισκόταν κοντά σε ποταμό, που επίσης είναι δύσκολος ο εντοπισμός του, ο οποίος, πιθανόν έρεε στην περιοχή της Μεσογαίας. Σε αντίθετη περίπτωση, δεδομένου ότι φαίνεται ότι οι Συβρίδες απέστελλαν ένα βουλευτή κάθε δύο χρόνια εναλλάξ με τις Παμβωτάδες (τουλάχιστον μέχρι το 307/306 π.Χ.), υπάρχει η υπόθεση ότι οι δύο δήμοι θα μπορούσαν να είναι γειτονικοί και ότι, ως εκ τούτου, οι Συβρίδες πιθανώς να ήταν στην περιοχή της Παραλίας.
Η συμμετοχή του δήμου στην αρχαία Βουλή
Κατά την πρώτη περίοδο και τουλάχιστον μέχρι το 307/306 π.Χ., φαίνεται ότι ο δήμος των Συβριδών απέστελλε στη Βουλή (1) έναν βουλευτή, κάθε δύο χρόνια, εναλλάξ με τον δήμο των Παμβωταδών.
Οι κάτοικοι των Συβριδών
Ο δημότης των αρχαίων Συβριδών ονομαζόταν Συβρίδης.
Προσωπικότητες από τις Συβρίδες
Υπήρξαν διάφοροι γνωστοί πολίτες από το δήμο των Συβριδών, όπως ο βουλευτής Δημήτριος ο Συβρίδης γιος του Μηνοδώρου, ο θεσμοθέτης Δημοκλής ο Συβρίδης, ο βουλευτής Διογένης ο Συβρίδης κ.α. Από τους πλέον γνωστούς ήταν οι:
Πηγές – βιβλιογραφία
Πρωτογενείς πηγές
Δευτερογενείς πηγές
Εξωτερικοί σύνδεσμοι
Κατηγορία:Δήμοι της Αρχαίας Αττικής Κατηγορία:Αρχαία Αθήνα